สวัสดีค่ะ พรุ่งนี้มีกำหนดฉีดวักซีนไฟเซอร์ เเต่มีอาการปวดคอตึงๆด้านขวามาสองวันเเล้วค่ะ ยังไม่ดีขึ้นเลย จะเจ็บมากถึงขั้นปวดไปถึงศีรษะตอนหันหัวค่ะ เเอบมีอาการไอมีเหมหะด้วยค่ะ เเต่วัดไข้ได้ 37.2 ฉีดได้รึป่าวคะ
สวัสดีค่ะ อาการปวดคอตึงๆที่ด้านขวามาสองวัน อาจจะเกิดจาก กล้ามเนื้อคออักเสบ มักสัมพันธ์กับท่าทาง มีจุดกดเจ็บ อาจปวดร้าวลงไปตามแนวกล้ามเนื้อได้ จึงอาจมีปวดคล้ายๆกันได้หลายบริเวณมีกระดูกคอเสื่อม หรือมีภาวะกระดูกคอกดทับเส้นประสาท ทำให้ปวดคอ ร้าวลงแขน มีแขนอ่อนแรงหรือชาร่วมด้วยซึ่งส่วนใหญ่มักเกิดจากกล้ามเนื้อตึงตัวจากการใช้งาน ซึ่งไม่ใช่สาเหตุอันตราย หลังพักการใช้งานหรือกินยาแก้ปวดก็มักจะดีขึ้นได้ ไม่น่าจะเป็นข้อห้ามในการไปรับวัคซีนส่วนเรื่องไอมีเสมหะ แต่ไม่มีไข้นั้น ถ้าไอเยอะ ควรแจ้งแพทย์ก่อนจะฉีดยาเพื่อประเมินดูว่ามีภาวะการติดเชื้อในลำคอรุนแรงที่อาจจะเป็นข้อห้ามในการฉีดวัคซีนในวันนั้นๆหรือไม่ แต่หากมีอาการเล็กน้อย ไม่มีไข้ ไม่น่าเป็นข้อห้ามแต่อย่างใด